
Osoba koja je obavezna da se okupa – džunup, a ne može da koristi vodu zbog žestoke hladnoće i nepostojanja sredstva koje bi zagrijalo vodu, hoće li uzeti tejemmum kako bi klanjala sabah-namaz? Kakav je ***[propis](https://pitajucene.com/search/Propis/questions/ "Pretraži pitanja o propisima")*** za onoga ko postupi tako?


* 
* 
* 
* 
* 
* 
* 

 
Mogu li uzeti tejemum ako nemam čime zagrijati vodu za gusul?

Ako se čovjek nalazi u mjestu na kojem nema uvjete za zagrijavanje vode ili ne može naći mjesto u kojem bi se okupao toplom vodom, a boji se za svoje zdravlje, klanjat će sa tejemmumom i nije grješan, na osnovu riječi Uzvišenog Allaha: ”Bojte se Allaha onoliko koliko je u vašim mogućnostima”, i na osnovu riječi Allahovog Poslanika, alejhis-selam: ”Kada vam naredim nešto, učinite ga onoliko koliko možete.”


Zabilježeno je da je Amr ibn El-As, r.a., bio u bitki Zatu-selasil i postao je džunup, a bila je veoma hladna noć pa se nije okupao, već je abdestio i tejemmum uzeo i predvodio ljude u namazu. Kada se vratio u Medinu, upitao je Poslanika, govoreći: ”Ja sam se bojao za svoj život, pa sam se sjetio riječi Uzvišenog Allaha: ‘Ne ubijajte sami sebe, doista je Allah milostiv prema vama.”’ ***[Poslanik](https://pitajucene.com/search/poslanik/questions/ "Pretraži pitanja o poslanicima")*** se nasmješio i nije ga ukorio zbog njegovog postupka, niti mu je naredio da ponovi obavljeni ***[namaz](https://pitajucene.com/search/Namaz/questions/ "Pretraži pitanja o namazu")***, što ukazuje da je to validan šerijatski razlog.


(Fetve šejha Bin Baza, 10. tom, str. 200)


